Għaqda Mużikali San Ġużepp Omelija li saret f' Egħluq il-100 sena tal- Konsagrazzjoni tal-Knisja l-Qadima (30-6-1989) 'Kemm hi għażiża d-dar tiegħek, Mulej ta' l-eżerċiti' (Salm 83) Ir-raħal tagħna, Għajnsielem, ġa' sa minn żmien qabel il-bini ta' din il-knisja, kien iħaddan id-devozzjoni lejn Marija, meqjuma taħt it-titlu glorjuż ta' Marija Lawretana. Iż-żmien ta' meta bdiet din id-devozzjoni mhux magħruf, imma huwa ċert mit-tradizzjoni nafu, li d-devozzjoni daħlet fostna qabel il-bini ta' din il-knisja, illum hija mlaqqma l-qadima. L-ewwel li ndaħal għall-bini ta' din il-knisja kien Indri Xuereb imlaqqam ''Tal-Możrud''. L-ewwel ġebla tagħha tpoġġiet fis-sena 1810, u l-knisja, għalkemm mhux bid- daqs li għandha Ilum, ġiet miftuħa għall-qima pubblika ta' Marija Lawretana fid-9 ta' Settembru 1920. Bit-tħabrik ta' Dun Anton Cauchi fl-1 ta' April ,1855, il-knisja ġiet mgħollija għad-dinjita' ta' parroċċa u mbagħad fis-sena 1965, bil-ħidma tal-Kappillan Dun Espedito Tabone, għad-dinjita' arċipretali u kienet l- aħħar parroċċa għawdxija maqtugħa mid-Djoċesi ta' Malta. Kien imbagħad fit-30 ta' Ġunju, 1889, jiġifieri mitt sena bħallum, li din il-knisja ġiet solennement ikkonsagrata mill-isqof ta' Għawdex Mons.M. Ġus.Camilleri OSA, f'ċerimonja solenni kif kien jitlob ir-rit ta' dak iż-żmien ta' qabel il-Kunċilju tal-Vatikan II. X'nifhmu meta ngħidu li xi knisja ġiet ikkonsagrata jew iddedikata7 Id-dedikazzjoni jew il-konsagrazzjoni tal-knisja nifhmu biha li t-tali knisja jew it-tali tempju issa hu ddedikat lil Alla hu lok imqaddes fejn l-insara jinġabru biex jagħtu qima qaddisa u pubblika lil Alla bit-twettieq tal-Liturġija. Sa mis-seklu tlieta l-insara bdew jibnu tempji ddestinati għal-laqgħat tagħhom biex fihom miġbura flimkien iqimu 'l Alla, kif kienu wkoll jagħmlu l-Lhud fis- senagogi tagħhom u fuq kollox fit-tempju famuż u hekk għażiż tant għalihom ta' Ġerusalem. Wara l-persekuzzjoni twila li kellha l-Knisja tal-bidu ; fiż-żmien tal-paċi bdew isiru wkoll ċelebrazzjonijiet al-konsagrazzjoni tal-knejjes u ta' l-artali, riti dawn i għadhom isiru sal-lum, meta tkun inbniet xi knisja jew kappella ġdida u ta' kull sena ssir it-tifkira ta' dik il-konsagrazzjoni kif aħna hawn qegħdin nagħmlu lum u li kif ilna nagħmlu mitt sena f'kull 30 tax-xahar a' Ġunju. Huti, hemm tempju ieħor li mhux mibni mill-ġebel i minnu San Pawl qal lin-nies ta' Korintu: 'Intom it- empju ta' Alla' F'ċelebazzjonijiet liturġiċi ta' ġrajjiet jew tif- iriet bħal din insibu sejħat bla ma jaqtgħu tal-ħsieb ' li aħna stess aħna l-binja , it-tempju ta' Alla' San Pawl jinsisti fuq din id-duttrina billi jtenni l-istess agħlim ta' Ġesu':'Jekk xi ħadd iħobbni '' jiġifieri ma jagġmilx dnub, 'Missieri jħobbu, u niġu nagħmlu l- għamara tagħna għandu. ' Aħna, allura, għandna nkunu -ewwel dar, tempju veru li fina jgħammar l-Ispirtu s- Santu u għal dan it-tempju għandna nibżgħu l-ewwel biex ma nkasbruhx bid-dnub. Alla jgħammar ukoll fostna fil-knejjes, fit-tempji mqaddsa tiegħu għax qal:'Jekk tnejn jew tlieta jkunu miġbura f'ismi jiena nkun fosthom' (Ev.) u aħna għal dawn it- tempji, jiġifieri knejjes ilkoll għandna nibżgħu, lilhom inżejnu u nżommuhom nodfa; lejhom inħarsu bħala postijiet imqaddsa, fejn ma' ħutna l-insara niltaqgħu mal-Mulej. Minnhom hemm miktub:' Din id-dar ta' Alla u l-bieb tas-sema'' u wkoll 'Il-ħeġġa għal darek keltni' u ''Fraħt meta qaluli, sejrin f'dar il-Mulej' Għalhekk għalina din l-knisja hi post qaddis, lok ta' ġabra u ta' talb fejn fiha ġa' għandna nħossu l-arja tas-sema, fejn fostna tgħammar l-imħabba, il-fidi, is-sempliċita', ir-rispett , il-għaqda u l-istima lejn Alla u lejn xulxin. Il-penitenza , it-talb, il-għaqda ma' Ġesu' Ewkaristija, is-sagramenti 'loħra,il-funz-jonijiet tal-liturġija ħajkunu hawn għalina bħala forza għal kull xorta ta' ħidma tajba li nagħmlu. Din il-forza soprannaturali li semmejtilkom tiġi msaħħa fina bl-għaqda ta' bejnietna, nisa, irġiel,tfal u ħaddiema, u Ikoll b'għan wieħed li huwa l-imħabba ta' Alla u tal- proxximu. Imma aħna għandna biżżejjed dan il-għan 2 Jekk iva, baqa' lok għal iktar. Dawn huma ħsibjieti u xewqati għalikom f'dan il-jum storiku, u nassumi li huma wkoll xewqatkom għall- parroċċa għażiża tagħna ddedikata lil Marija Lawretana. Dawn ix-xewqat tagħna li aħna llum nafdaw f'idejn Marija , Padruna ta' raħalna, li hi, illum anke lilna ttenni l-kelmiet li lilha qal l-Anġlu Gabriel f'jum it-tħabbira tal-Mulej ġewwa d-Dar ta' Nażareth. ' Il-Mulej miegħek' u lilna għalhekk hi tgħid 'li Hu hu ma' kull wieħed u waħda minna'. Din għandha tkun it-tama tagħnali tissoda l-fidi tagħna, li tagħti kuraġġ lill- proponimenti tagħna biex nibnu fina qdusija , imma mhux dik ta' nofs kedda iżda qdusija li taħsad id-difetti tagħna ,li ssaħħaħna fid- debolizzi tagħna , biex inkunu denji li nisimgħu minn fomm Marija dak li hija semgħet minn fomm Gabriel: ' li għal Alla , ma hemm xejn li ma jistax isir.' Għalhekk, li fil waqt li llum flimkien insellmu minn hawn lill- antinati tagħna, li bosta minnhom għadhom jinsabu midfuna taħt dan il-madum, nagħmluha possibbli għalina li nikkorieġu d-difetti tagħna, billi nfittxu kuljum dak li jgħaqqadna, dak li hu aħjar ta' ġid spiritwali u materjali għall-parroċċa għażiza tagħna, il-parroċċa tal-Madonna ta' Loretu. B'dan il-mod aħna issa nibdew infasslu t-triq għat-tieni mitt sena għall-ħajja spiritwali tagħna u fil waqt li nroddu ħajr lil Mulej u lil Marija għal dak il-ġid kollu li huma għamlu mal- parroċċa u permezz tagħha, inħossu lill Mulej jgħidilna 'Jiena magħkon' u lil Marija ttennielna dak li semgħet jgħidilha Gabriel: ' Għal Alla ma hemm xejn li ma jistax isir'. Dawn huma Ilum l-awguri tiegħi lilkom u lill-parroċċa tagħna kollha, lil dawk tal-qrib u lil dawk tal bogħod u b'hekk bħal Marija nkunu nistgħu ngħidu: ' Il-Mulej għamel magħna ħwejjeġ kbar'.